Jens Steffensen

Jens Olai Steffensen (1891–1961) var en norsk fisker, fiskeripolitiker og Arbeiderpartiet-politiker fra Bø i Vesterålen. Han var stortingsrepresentant for Nordland i fem perioder 1934–57, formann i Norges Fiskarlag 1937–41 og 1945–51 og styreformann i Norges Råfisklag  1952–1961.
miniatyr|left|upright|Bø og Malnes distriktsfiskarlag tok initiativet til å reise en bauta av Steffensen i Svolvær. Statuen ble utført av Hjalmar Hansen 1965–66.Hjalmar Hansen, Norsk kunstnerleksikon 
Jens Steffensen var fisker 1907–13 og 1924–34, med egen båt fra 1930. Han var anleggsarbeider i Sør-Varanger 1914–23. Han var ordfører i Bø fredsvåren 1945, og varaordfører 1934–1941. Mens han satt på Stortinget var han samtidig både formann i Fiskarlaget og leder av Stortingets fiskerikomite. Som formann i Fiskarlaget fra 1937 var han sterkt medvirkende til etableringen av råfisklaget i 1938.

I 1951 gikk ledelsen i Arbeiderpartiet inn for å liberalisere trålerloven. Fiskarlaget, med Jens Steffensen i spissen, var sterkt imot dette, og Steffensen klarte å mobilisere et flertall i Arbeiderpartiets stortingsgruppe mot forslaget. Forslaget ble imidlertid vedtatt med støtte fra de borgerlige partiene. På Fiskarlagets landsmøte senere samme år førte uenigheten til at fiskeriminister Reidar Carlsen forlot møtet og Steffensen trakk seg fra gjenvalg.Ragnar Nilsen: Makt og motmakt på kysten ISBN 82-92028-49-8Alf R. Jacobsen: Forlis – Barentshavets uløste gåter. Aschehoug. Oslo 2004. ISBN 82-03-22971-9 Uenigheten førte på den annen side også til at Carlsen gikk av som fiskeriminister.

 1954–1957 formann i Sjøfarts- og fiskerikomiteen
 1954–1957 medlem i Valgkomitéen
 1950–1953 formann i Sjøfarts- og fiskerikomiteen
 1950–1953 medlem i Valgkomitéen
 1945–1949 formann i Sjøfarts- og fiskerikomiteen
 1945–1949 medlem i Valgkomitéen

 Referanser 

 Eksterne lenker 




Kategori:Stortingsrepresentanter fra Ap
Kategori:Stortingsrepresentanter for Nordland
Kategori:Stortingsrepresentanter 1934–1936
Kategori:Stortingsrepresentanter 1937–1945
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Ap-ordførere i Nordland
Kategori:Ordførere i Bø i Vesterålen
Kategori:Norske foreningspersoner
Kategori:Fiske i Norge
Kategori:Norske anleggsarbeidere
Kategori:Norske fiskere
Kategori:Personer fra Bø kommune i Nordland